Diari Oficial de la Generalitat Valenciana


Sumari del DOGV 4340, del 20-09-2002 (2002/10505)

DECRET 156/2002, de 17 de setembre, del Govern Valencià, pel qual es modifica el Decret 60/1998, de 5 de maig, del Govern Valencià, pel qual es regulen les Federacions Esportives de la Comunitat Valenciana.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2002/09/17/156/dof/vci/html**

### Dades del document

Número de DOGV
:   4340

Data del DOGV
:   20-09-2002

Secció del DOGV
:   I. DISPOSICIONS GENERALS

Número del document
:   2002/10473


Data del document
:   17-09-2002

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * organització esportiva
    * esport
    * associació
    * legislació
    * reglament intern

DECRET 156/2002, de 17 de setembre, del Govern Valencià, pel qual es modifica el Decret 60/1998, de 5 de maig, del Govern Valencià, pel qual es regulen les Federacions Esportives de la Comunitat Valenciana. [2002/X10001]
  
La Generalitat Valenciana té competència plena i exclusiva en matèria d'esports, reconeguda en l'article 31.28 de l'Estatut d'Autonomia de la Comunitat Valenciana.
  
En concordança amb això, les Corts Valencianes van voler que l'esport tinguera, en la Comunitat Valenciana, el màxim rang normatiu i van aprovar la Llei 4/1993, de 20 de desembre, de la Generalitat Valenciana, de l'Esport de la Comunitat Valenciana. Esta llei, en la seua disposició final segona, autoritza el Govern Valencià a dictar les disposicions reglamentàries per al desenrotllament i l'execució del que s'hi disposa.
  
Posteriorment, el Govern Valencià, complint els mandats de la citada llei, que remetien a un desenrotllament reglamentari posterior en moltes de les matèries que esta regulava, va dictar en matèria de federacions esportives el Decret 60/1998, de 5 de maig.
  
Transcorreguts més de quatre anys des de la publicació del citat decret, s'ha constatat que en alguns aspectes la redacció d'algun article no va acabar de reflectir la realitat existent i que, en altres, el mer transcórrer del temps ha motivat que la realitat haja canviat i que la regulació haja d'adaptar-s'hi.
  
Així, en l'article 22, que regula la composició de l'assemblea general de les federacions, no s'inclou la possibilitat d'existència d'altres estaments estatutàriament establits, en la línia del que establix l'article 1 del mateix decret.
  
Quant a la modificació de l'apartat 1 de l'article 25, es considera necessari distingir entre els requisits dels estaments de persones físiques i els de l'estament de persones jurídiques, eliminant en este últim el requisit de la llicència amb caràcter general, i deixant únicament la porta oberta perquè siguen els estatuts de cada federació els que ho determinen, si és procedent.
  
Respecte a l'article 41, relatiu a les modificacions pressupostàries, en el seu apartat 2 establia un límit per a les transferències de crèdit entre programes per damunt del qual es requeria autorització de la Direcció General de l'Esport. Doncs bé, a fi de dotar de major autonomia i flexibilitat la gestió pressupostària de les federacions, s'eleva el límit al 40% del pressupost total.
  
Finalment, i en relació amb l'article 46.3, relatiu a la rendició de comptes, este precepte en la redacció anterior s'ha demostrat poc realista, ja que pot ocórrer que, per circumstàncies excepcionals, una federació supere en un exercici els 601.000 euros i a l'any següent torne a estar en un nivell inferior. Per tant, pareix més realista que l'exigència dels comptes anuals auditats es produïsca a partir del segon any i successius de concórrer determinades circumstàncies. Així mateix, pareix més oportú fixar dos circumstàncies alternatives que, concorrent o no, si es produïxen, establisquen l'obligatorietat de presentar els comptes auditats.
  
D'altra banda, cal assenyalar que en el procediment d'elaboració del Decret s'ha concedit tràmit d'audiència a totes les federacions esportives de la Comunitat Valenciana, i que han manifestat la seua opinió quatre d'elles, totes en sentit favorable.
  
En virtut d'això, fent ús de la potestat reglamentària establida en l'article 17 de l'Estatut d'Autonomia i en els articles 38 i concordants de la Llei 5/1983, de 30 de desembre, del Govern Valencià, modificada per la Llei 1/2002, de 26 de febrer, a proposta del conseller de Cultura i Educació, comforme amb el Consell Jurídic Consultiu de la Comunitat Valenciana i després de la deliberació del Govern Valencià, en la reunió del dia 17 de setembre de 2002,
  
DECRETE
  
Article únic
  
Modificar determinats articles del Decret 60/1998, de 5 de maig, del Govern Valencià, pel qual es regulen les Federacions Esportives de la Comunitat Valenciana, quedant re-dactats de la forma següent:
  
1. Article 22.2. Concepte i composició. S'afig un apartat c), amb la redacció següent:
  
?c) En correspondència amb l'article 1 d'este decret, si en alguna federació existira algun o alguns altres estaments distints dels anteriors, el seu percentatge de representació en l'assemblea es determinarà en els seus estatuts, i se'ls podrà atorgar en total un màxim del 5% de la totalitat dels membres.
  
La representació d'estos estaments en l'assemblea, en unió de la corresponent als estaments de tècnics'entrenadors i jutges'àrbitres, no superarà el 20% del total?.
  
2. Article 25. Requisits del membres de l'assemblea. Es modifica l'apartat 1.
  
?1. Per a adquirir la condició de membre de l'assemblea general, s'hauran de reunir els requisits següents:
  
A) En els estaments de persones físiques:
  
a) Ser major d'edat.
  
b) Estar en ple ús dels drets civils.
  
c) No haver sigut inhabilitat per a l'acompliment de càrrec públic per sentència judicial ferma o per a càrrec esportiu per un òrgan disciplinari també amb caràcter ferm.
  
d) Posseir llicència federativa en vigor.
  
B) En els estaments de persones jurídiques:
  
Ser un club o entitat esportiva degudament legalitzat i adscrit a la federació.
  
Les persones físiques que actuen com a representants d'estos hauran de reunir necessàriament els requisits previstos en els subapartats a), b) i c) de l'epígraf A anterior, i qual-ssevol altres que establisquen els mateixos estatuts de la federació?.
  
3. Article 41. Modificacions pressupostàries. Es modifica l'apartat 2.
  
?2. Les transferències de crèdit entre programes que suposen més del 40% del pressupost total requeriran autorització de la Direcció General de l'Esport?.
  
4. Article 46. Rendició de comptes. Es modifica l'apartat 3.
  
?3. Les federacions hauran de presentar els seus comptes anuals auditats per auditors de comptes autoritzats quan en dos exercicis econòmics consecutius es complisca alguna de les circumstàncies següents:
  
a) Que el pressupost anual realitzat supere els 601.000 euros; o,
  
b) Que l'import total de les partides de l'actiu supere els 601.000 euros.
  
Els comptes anuals s'hauran de presentar auditats a partir del segon any de compliment d'alguna de les circumstàncies assenyalades i en els successius, sempre que es mantinga alguna de les dos circumstàncies que van motivar la dita exigència.-
  
DISPOSICIONS FINALS
  
Primera. Desenrotllament reglamentari
  
S'autoritza la Conselleria de Cultura i Educació perquè dicte les disposicions reglamentàries necessàries per al desenrotllament i l'execució d'este decret.
  
Segona. Entrada en vigor
  
El present decret entrarà en vigor el dia següent a la seua publicació en el Diari Oficial de la Generalitat Valenciana.
  
València, 17 de setembre de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller de Cultura i Educació,
  
MANUEL TARANCÓN FANDOS


Còpia Permalink ELI